Fericire mare în familia lui Pepe! Artistul și partenera sa, Yasmine, se pregătesc să-și unească destinele într-un moment special. Data aleasă pentru ceremonia religioasă este 7 iunie, o zi cu semnificație dublă, deoarece coincide cu ziua de naștere a micuțului lor, Pepe Jr. Artistul a oferit detalii despre acest eveniment mult așteptat!
Pepe și Yasmine Pascu sunt pe punctul de a sărbători un moment deosebit în viața lor – nunta lor. După doi ani de la căsătoria civilă, se apropie cu pași rapizi momentul în care vor face jurăminte sacre în fața lui Dumnezeu. Cu mai puțin de o lună până la eveniment, pregătirile sunt în toi. Cu toate că nunta se va desfășura într-un cadru restrâns, locația a fost aleasă cu grijă pentru a se potrivi gusturilor lor și pentru a crea amintiri de neuitat.
Pepe și Yasmine Pascu sunt pe cale să adauge un nou capitol la povestea lor de dragoste, pregătindu-se să se unească într-o căsătorie religioasă. Alegerea datei nu a fost una întâmplătoare, ci cu o semnificație profundă pentru cei doi.
Pe 7 iunie, ziua fiului lor, vor sărbători nu doar nașterea lui Pepe Jr., ci și legătura lor în fața lui Dumnezeu. Cu inimile pline de bucurie și emoție, ei se pregătesc să facă acest pas, iar evenimentul promite să fie plin de surprize și momente memorabile. Pepe a declarat că prioritatea lui este să se distreze alături de cei dragi și să împărtășească acest moment special cu cei mai apropiați prieteni și familie.
„Se întâmplă lucruri în viața unor oameni, de obicei, așa cum merită. Ne pregătim, mai avem puțin până la nuntă. Am ales ca dată fixă ziua fiului nostru. Știți de ce ies bine petrecerile organizate de mine? Vin doar oameni care se bucură. Cel puțin, la fiecare petrecere, am mai învățat câte ceva, și acum, este vorba despre dragostea noastră și am renunțat la tot ce înseamnă obligații. Am renunțat la evenimentele la care am fost și dacă îi chem se simt cumva datori să vină și mai bine nu”, a spus Pepe la Antena Stars.
Pepe și Yasmine Pascu au o viziune clară pentru nunta lor – vor ca evenimentul să fie restrâns, cu un număr mic de invitați, similar cu atmosfera intimă a ceremoniei lor de cununie civilă. Timpul petrecut alături de cei dragi va fi prețios și de calitate, iar ei își doresc să se bucure din plin de fiecare moment.
Între invitații de onoare se vor număra mulți artiști din lumea lor, gata să se distreze și să sărbătorească alături de ei. Pepe a subliniat că nu dorește să se simtă obligat să participe la alte nunți în viitor, așa că doar prietenii apropiați vor avea loc în acest eveniment special.
Nunta va avea loc într-un decor elegant, amplasat în apropierea unui lac pitoresc. Locația aleasă va fi un restaurant ce dispune și de o piscină, creând astfel o atmosferă relaxantă și plăcută pentru toți participanții. Pepe și Yasmine au decis să meargă pe o linie simplă și să renunțe la ținutele sofisticate, preferând simplitatea în stilul lor vestimentar, în armonie cu atmosfera relaxată a întregii ceremonii.
„Va fi o petrecere restrânsă, fără presă. Va fi un timp dedicat nouă, în care să nu bucurăm și să nu stau să răspund la mesaje, să răspuns pe rețelele de socializare sau să dau interviuri. Vreau să mă bucur de acea zi foarte mult, pentru că așa ne-am dorit, așa am visat.
Ne dorim ca și invitații să se bucure. În principiu sunt oameni cu care interacționez de mulți ani și care știu sigur că simt nevoia de o petrecere, unde să nu stăm să facem frumos pentru camere de filmat, să ne distrăm. Nici noi ca miri nu vom avea ținute speciale, va fi cât se poate de relaxat, va fi pe marginea lacului, la piscină, un pool party, cât de poate de mișto, organizat cu artiști care cântă, cu prieteni artiști care cântă, care vin să se distreze, familia și prietenii apropiați”, a mai spus Pepe.